 Proza - : - Merele Evei de Somesan Sergiu : - Merele Evei de Somesan Sergiu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) > ... (Proza) > Puteti sa... (Proza) > ... (Proza) > La plimbare... (Proza) > Bucla de... (Proza) > Cea mai... (Proza) > Ultimul... (Proza) > Despagubiri... (Proza) > Topograful ... (Proza) > Amantul... (Proza) > Pisica si... (Proza) > Comisarul... (Proza) > in... (Proza) > Romanul -... (Proza) > Fauritorul... (Proza) > Planeta... (Proza) > Mica mea... (Proza) > intalnire... (Proza) > Eu sunt... (Proza) > Tramvaiul ... (Proza) > Ultimul... (Proza) > Ritual de... (Proza) > Timidul ... (Proza) > Vizita de... (Proza) > Ultimul... (Proza) > Vanzatorul... (Proza) > Ultima zi ... (Proza) > Oviraptorul ... (Proza) > ... (Proza) > O ipoteza... (Proza) > O racheta... (Proza) > Numarul... (Proza) > O clipa de... (Proza) > Planeta cu... (Proza) > Rafael ... (Proza) > Nascocirea ... (Proza) > Panseluta... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 223906 index.html' > Vizionari: 1081 > Merele Evei proza [ ] Povestire aparuta in volumul Aproape ingeri, editura Cartea Romaneasca, 2004, Editia a doua, editura Vremea 2005. - - - - - - - - - - - - - - - - - - - - - - - - - de Somesan Sergiu [regius1000 ] 2007-01-06 | | Merele Evei in amintirea lui ioan Resler Peste mai bine de o mie de veacuri, urmasii celor doua fiinte aveau sa numeasca muntele care se inalta dinaintea lor, Kilimanjaro. Dar atunci marele munte nu avea inca un nume si lor nu parea sa le pese prea mult de asta. Erau bucurosi ca poate fi zarit din aproape orice loc al padurii si era destul sa se catere intr-un copac ceva mai inalt ca sa il zareasca. stiau atunci incotro sa o ia ca sa ajunga iarasi la clan dupa ce se saturau de hoinarit. Pentru ca lor, spre deosebire de ceilalti, tare le mai placea sa hoinareasca nu numai pe cararile padurii ci si printre ierburile savanei. Cand erau mai tineri paraseau mai rar si numai pentru scurta vreme adapostul padurii pentru ca pradatorii iuti si repezi care bantuiau prin savana ii faceau sa se retraga degraba inapoi, la adapostul umbrei dese si ocrotitoare. Dupa ce au mai crescut, vremea s-a mai incalzit, pana si acoperisul alb de gheata a muntelui se ridicase undeva pana spre varful inconjurat mereu de un panas de nori, padurea era plina de roade asa ca nimeni din clanul lor nu era indemnat sa se aventureze in ierburile inselatoare ale savanei. Ar fi putut ramane si ei pentru intotdeauna acolo la adapostul padurii, langa ceilalti asa cum faceau toti. Dar de cand se stiau lor le placea sa hoinareasca si nu de putine ori trebuia sa isi scape pielea cu fuga din fata hoardelor de maimute aurii carora le incalcau din nebagare de seama teritoriul. Primejdia parca le facea placere si nici macar muscaturile pe care le primeau in timpul urmarilor nu parea sa ii astampere pentru multa vreme. Cand au mai crescut li se intampla sa se impreuneze tacuti prin tufisurile din margine padurii cu ochii mereu dupa primejdiile car i-ar fi putut pandi din jur. Din pricini nelamurite ea nu prinsese inca rod desi altele de varsta ei avusesera de cateva ori pui. Poate ca din pricina asta era mult mai neastamparata decat multe alte femele de aceeasi varsta si bantuia mereu prin padure in drumuri care pareau lipsite de tel si nu era urmata decat de el, tovarasul de hoinareli din copilarie. De multe ori ei i se intampla sa se opreasca la margine padurii cu ochii pierduti in departare peste intinsul savanei. O vreme lui i s-a parut ca priveste spre muntele ce se inalta ca o pavaza deasupra lor si abia dupa un timp a vazut ca altceva ii atragea ochii. Pe intinsul savanei nu se zarea nimic altceva decat iarba care valurea uneori sub pasii tacuti ai felinelor pornite la vanatoare. De la o vreme incoace nu se mai zareau; un rau isi schimbase cursul si ierbivorele au fost nevoite sa isi mute locurile de pascut odata cu el, atragand dupa ele si pradatorii. Campia din fata lor a ramas asadar libera si nu de putine ori li se intampla ca in harjoana lor sa ajunga pana departe in ierburile savanei, lucru pe care cu numai cativa ani in urma nici unul din ei nu ar fi avut curajul sa il faca. si totusi uneori ea se oprea din joaca si privea lung spre munte. Acolo, undeva nu prea departe de liziera padurii dar oricum mai departe decat au ajuns in drumurile lor prin savana rasarise un puiet de copac. Crescuse cate putin an de an pe o mica movila unde vantul sau poate o pasare migratoare ii adusese samanta. Nu era de al locului si dupa cat crestea de pipernicit se vedea ca sufera. Cand gheturile de pe munte coborau mai jos frunzele i se uscau si cadeau chiar daca in padurea din jur totul ramanea verde. Se cunostea de indata ca era soi strain si chiar ea il veghea mereu cu privirea se parea ca nu avea sortit sa faca vreodata roade. La fel ca ea. Nu se gandea atat de departe sau poate ca nici nu gandea deloc. intre clanul lor si clanurile de maimute aurii era un permanent razboi si de multe ori soarta bataliilor parea ca este decisa de intamplare. De prea multe ori se parea ca aveau sa piara si numai norocul a facut ca niciuna din nenumaratele batalii sa nu duca la disparitia micului lor clan. Dar ei nu-i pasa de asta si chiar daca uneori cand erau satui curiozitatea ii impingea sa faca lucruri neasteptate nimeni nu ar fi putut banui in ei stramosii oamenilor. Erau curiosi e adevarat dar curioase erau si maimutele. si totusi, atunci ca si acum, curiozitatea lor era deosebita. Niciodata o maimuta nu ar fi ramas clipe intregi privind in tacere pomul singuratic fara rod din mijlocul campiei. Desi nu avea cuvinte sa o exprime, curiozitatea ei se indreptau spre frunzele cazatoare si spre miraculoasa regenerare care se intampla dupa numai cateva luni. Asa ceva nu se mai pomenise cu nici unul din copacii din jurul lor. Nu stia ca acolo de unde fusese adusa samanta ciudatului pom, din nordul indepartat si inghetat atunci cand ii cadeau frunzele totul in jur era cuprins de ger si abia sub sarutarea aspra a frigului in ramurile uscate se nasteau promisiunile viitoarelor roade. Pomul cu frunze atat de mici rotunde si delicate parea sortit asadar sa ramana sterp si in zadar an dupa an privirea ei ii cerceta din departare frunzisul lipsit de roade  Apoi, intr-unul din anii in care continentul pe care urmasii lor il vor numi Europa gemea sub gheturile uneia din nesfarsitele glaciatiuni, vremea s-a racit din nou iar braul alb care inconjura de obicei muntele pana spre jumatate a coborat mai jos ca niciodata. Vartejuri neasteptate de vant se porneau brusc si aduceau dinspre munte pana printre ierburile savanei un aer inghetat si rece cu care nu erau deloc obisnuiti. si-au rarit drumurile spre margine padurii mai ales pentru ca ei i s-a parut ca silueta fragila din varful colinei va pieri sub vartejul alb care i s-a parut intr-o dimineata ca l-a invaluit. De unde sa stie ca sarutarea inghetata a fulgilor era ceea ce astepta marul pentru a putea rodi? Uimirea i-a fost asadar cu atat mai mare cand la urmatorul drum spre marginea padurii l-a vazut cu frunzisul verde si plin de flori albe. De atunci zilnic venea sa il vada si ramanea ceasuri intregi cu ochii pierduti in frunzisul lui uitand pana si de mancare incat el era nevoit sa ii aduca si ei. Dupa ce florile au cazut inlocuite fiind de fructe mici si verzi nerabdarea ei paru sa nu mai cunoasca margini si de cateva ori el a fost nevoit sa fuga dupa ea si sa o aduca inapoi. A mai trecut un timp si unul din fructele aflate pe crengile de jos incepu sa capete o stralucitoare rosie. Era o intamplare? Era o simpla mutatie sau culoare era datorata caldurii care invalui din nou savana? Ei nu-i pasa si dupa ce ochii ageri ii zarira culoarea strafulgerand rosu printre frunzele verzi, stia numai ca vrea sa muste cu orice pret din fructul acela nou si ciudat. intr-una din zilele cand el parea dornic din nou sa se impreuneze, harjoana lor a dus pe nesimtite afara din padure. Jocul lor de atatea ori repetat cu fuga urmata de asteptarea lui, apoi iar fuga si iar asteptare a facut ca intr-un tarziu ei sa ajunga sub pom unde fuga li s-a domolit. A vrut ea sa ajunga acolo sau au ajuns intamplator? Urmasii lor vor umple pagini intregi pe tema asta dar ei odata ajunsi acolo au ramas tacuti pe mica colina privind la marul ce atarna rosu si ademenitor deasupra lor, ascuns pe jumatate intre frunze. Era sus, mai sus decat puteai ei ajunge si prin preajma lor nu se vedea nici un bat pe care l-ar fi putut folosi. Stateau fata in fata sub ispita rosie si se intindeau fara ca nici unul din ei sa il poata ajunge. El era putin mai inalt dar chiar daca sarea tot ii mai lipsea o lungime de brat sa pun mana pe el. si atunci, cedand unui impuls de moment, folosind-o pe ea drept unealta vie a prins-o de solduri si a ridicat-o in brate. Ea a prins lacoma in maini marul si a muscat din el. Gustul dulce acrisor se pare ca a incantat-o pentru ca a inchis pentru o clipa ochii. Apoi in timp ce el o lasa incet in jos i-a dat sa muste si lui. A muscat si cum inca nu o lasase cu totul jos ochii i s-au oprit pe una din mamelele ei. Era rotunda si aproape lipsita de par cu sfarcul tare si provocator. A mestecat fara graba marul apoi cu gustul lui inca in gura s-a aplecat si i-a prins usor in gura sanul. Un galgait de ras provocator - poate primul - la facut sa muste si mai tare strangand-o cuprins de un fior nou in brate. A lasat-o putin mai jos si pentru prima data i-a zarit ochii. S-a cufundat in lumina lor si calauzit numai de un nou si inca nenumit sentiment a asezat-o pe spate si a privit-o in ochi tot timpul cat s-au impreunat. O sa ma intrebati: bine, bine dar unde a fost sarpele? Sa fi fost infasurat pe trunchiul marului asa cum l-au desenat si redesenat urmasii Evei? Sau mai degraba sa fi pandit ascuns printre ierburile din jur? Dupa atata vreme cine mai poate stii? si totusi, intr-un tarziu cand ei au plecat de pe colina tinandu-se pentru prima data de mana, in urma lor se tara nevazut sarpele. Era un boa urias, batran si de buna seama flamand. Cand au intrat in padure cei doi au fost intampinati de o hoarda de maimute mai agitate ca niciodata. De catva timp pareau hotarate sa-i extermine pe toti din neamul lor. in urma unei batalii pe viata si pe moarte tocmai decimasera clanul celor doi si acum, manate de un instinct al distrugerii ii cautau pe cei doi. Se parea ca nu mai nu au nici o sansa; in numai cateva clipe au fost inconjurati de maimute aurii puternice si pornite pe ucis. Cateva clipe au lipsit numai sa o si faca si umanitatea asa cum o cunoastem azi sa fie numai o iluzie, cand din ierburile din spatele lor, suierand usor a aparut batranul sarpe boa. Ce putere putea sa aiba oare suieratul lui uguitor astfel ca toti cei de fata sa inlemneasca cu ochii la el? Nici unul nu putea sa raspunda la aceasta intrebare asa cum nu putem sa raspundem nici noi cu o mie de veacuri mai tarziu. Ei, viitori oameni si dusmanii lor de moarte, maimutele aurii puteau numai sa priveasca spre marele sarpe, nu se stie daca il si vedeau, asteptandu-si soarta oricare va fi fost aceea. sarpele s-a apropiat mai intai de ea, s-a infasurat pe jumatate in jurul corpului ei, apoi cand capul lui a ajuns la fata ei, rasuflarile li s-au amestecat si batranul sarpe si-a desfacut stransoarea alunecand mai intai jos, tarandu-se apoi mai departe spre maimute. Nu se stia pe atunci de feromoni astfel ca singura explicatie a fost talcuita multe mii de veacuri mai tarziu asa: "Dusmanie voi pune intre tine si intre femeie, intre samanta ta si samanta ei; aceasta iti va zdrobi capul, iar tu ii vei intepa calcaiul". Prietenie mare nu se poate spune ca a fost dar parasind femeia, sarpele s-a indreptat spre maimutele aurii si se pare ca acestea i-au fost pe plac, batranul sarpe si altii dupa el nu au mai parasit padurea pana cand clanul maimutelor aurii nu a fost cu totul decimat. Ragaz suficient ca clanul viitorilor oameni sa se refaca si uitand cu totul de marul care ii adusese impreuna in preajma batranului sarpe sa porneasca in lume sa o cucereasca. Peste ani batranul mar s-a uscat si nimeni nu i-a mai stiut locul. Cum animalele nu cunosteau minciuna, a trebuit sa se transforme mai intai in oameni si sa infrumuseteze pana intr-atat lucrurile incat pana la urma nici ei nu le mai recunosc. | index 'pageview'); 